**Ministru kabineta noteikumu “Grozījumi Ministru kabineta 2017.gada 28.februāra noteikumos Nr.110 “Noteikumi par depozīta maksājumu”” projekta sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskās un privātās partnerības likuma (turpmāk – Likums) 29.2panta septītā daļa (likumprojekts “Grozījumi Publiskās un privātās partnerības likumā” (reģ. Nr.841/Lp12), kas 16.03.2017. ir pieņemts Saeimā 1.lasījumā). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likuma 29.2panta septītajā daļā ir noteikts pilnvarojums Ministru kabinetam noteikt depozīta samaksas vai iesniegšanas un atmaksāšanas vai atdošanas kārtību.Ministru kabineta 2017.gada 28.februāra noteikumi Nr.110 “Noteikumi par depozīta maksājumu” nosaka depozīta samaksas vai iesniegšanas un atmaksāšanas vai atdošanas kārtību, iesniedzot iesniegumu izskatīšanai Iepirkumu uzraudzības birojā Publisko iepirkumu likuma 70.pantā vai Sabiedrisko pakalpojumu sniedzēju iepirkumu likuma 74.pantā noteiktajā kārtībā. Ņemot vērā, ka atbilstoši Publiskās un privātās partnerības likumam partnerības iepirkuma līgumiem piemēro Publisko iepirkumu likumu vai Sabiedrisko pakalpojumu sniedzēju iepirkumu likumu, minētie noteikumi jau ir attiecināmi uz partnerības iepirkuma procedūru gadījumiem.Projekts paredz veikt grozījumus Ministru kabineta 2017.gada 28.februāra noteikumos Nr.110 “Noteikumi par depozīta maksājumu”, tehniski papildinot regulējumu, lai to būtu iespējams attiecināta arī koncesijas procedūru gadījumos. |
| 3. | Projekta izstrādē iesaistītās institūcijas | Finanšu ministrija, Iepirkumu uzraudzības birojs. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts radīs ietekmi uz personām, kuras vēlas Iepirkumu uzraudzības birojā iesniegt iesniegumu par koncesijas procedūras rezultātu apstrīdēšanu.Personas, kuras vēlēsies apstrīdēt koncesijas procedūras pārtraukšanas likumību vai koncesijas procedūras dokumentos iekļautās prasības, projekts neietekmēs. Precīzu iesniegumu iesniedzēju skaitu, kuriem būs jāiemaksā vai jāiesniedz depozīts, nav iespējams noteikt. |
| 2. | Tiesiskā regulējuma ietekme uz tautsaimniecību un administratīvo slogu | Salīdzinot ar līdzšinējo situāciju, kad ir paredzēta iesnieguma izskatīšana Iepirkumu uzraudzības birojā bez maksas, personām, kuras vēlēsies iesniegt iesniegumu par koncesijas procedūras rezultātiem, palielināsies administratīvais slogs, jo pirms koncesijas procedūras rezultātu apstrīdēšanas būs jāveic papildu darbības: 1) jāveic depozīta samaksa vai jāveic darbības depozīta garantijas vai apdrošināšanas polises iegūšanai; 2) jānodrošina depozīta maksājuma samaksa vai iesniegšana atbilstošā termiņā, proti, jānodrošina, lai maksājums būtu saņemts Iepirkumu uzraudzības biroja deponēto līdzekļu kontā Valsts kasē pirms iesnieguma iesniegšanas, bet depozīta kā bankas garantijas vai apdrošināšanas polises iesniegšanas gadījumā jānodrošina, lai depozīta garantija vai apdrošināšanas polise tiek iesniegta Iepirkumu uzraudzības birojā noteiktā termiņā oriģināla veidā. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projektā paredzētais regulējums par depozīta maksājuma samaksas vai iesniegšanas un atmaksāšanas vai atdošanas kārtību tieši izriet no Likuma, kuru izstrādē piedalījās sabiedrisko organizāciju pārstāvji.Finanšu ministrijas tīmekļa vietnes sadaļā “Sabiedrības līdzdalība” ir ievietota uzziņa par projektu.Projekts pēc tā izsludināšanas Valsts sekretāru sanāksmē ir publiski pieejams Ministru kabineta tīmekļa vietnes sadaļā Tiesību aktu projekti. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iepirkumu uzraudzības birojs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem. | Iesaistītās institūcijas projekta izpildi nodrošina to esošo funkciju un uzdevumus ietvaros.Projekta izpildei nav nepieciešams radīt jaunas vai likvidēt esošās institūcijas, kā arī nav nepieciešams reorganizēt esošās institūcijas. |
| 3. | Cita informācija | Nav. |

Anotācijas III, IV, V sadaļa – projekts šīs jomas neskar.

Finanšu ministra vietā –

Ministru prezidents Māris Kučinskis

Finanšu ministrijas valsts sekretāre Baiba Bāne

Sīmane 67326704

sintija.simane@iub.gov.lv